LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL VALSTYBĖS ĮMONĖS MAŠINŲ BANDYMO STOTIES VYKDOMOS VEIKLOS, SUSIJUSIOS SU ŽEMĖS AR MIŠKŲ ŪKIO TRANSPORTO PRIEMONIŲ ATITIKTIES ĮVERTINIMU IR TIPO PATVIRTINIMU, APDOROJIMO AUGALŲ APSAUGOS PRODUKTAIS ĮRANGOS TECHNINĖS APŽIŪROS SISTEMOS PLĖTRA BEI VALSTYBINE ŽEMĖS ŪKIO MAŠINŲ SAUGOS EKSPERTIZE, IŠLAIDŲ FINANSAVIMO TAISYKLIŲ PATVIRTINIMO

2015 m. rugsėjo 9 d. Nr. 3D-678

Vilnius

Vadovaudamasi Lietuvos Respublikos žemės ūkio, maisto ūkio ir kaimo plėtros įstatymo 4 straipsnio 3 dalimi, Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 „Dėl Lietuvos Respublikos žemės ūkio ministerijos nuostatų patvirtinimo“, 9.50 papunkčiu ir Žemės ūkio ministerijos programų priemonėms įgyvendinti skirtų lėšų administravimo tvarkos aprašu, patvirtintu Lietuvos Respublikos žemės ūkio ministro 2011 m. balandžio 12 d. įsakymu Nr. 3D-314 „Dėl Žemės ūkio ministerijos programų priemonėms įgyvendinti skirtų lėšų administravimo tvarkos aprašo patvirtinimo”:

1.Tvirtinu Valstybės įmonės Mašinų bandymo stoties vykdomos veiklos, susijusios su žemės ar miškų ūkio transporto priemonių atitikties įvertinimu ir tipo patvirtinimu, apdorojimo augalų apsaugos produktais įrangos techninės apžiūros sistemos plėtra bei valstybine žemės ūkio mašinų saugos ekspertize, išlaidų finansavimo taisykles (pridedama).

2. Pavedu valstybės įmonei Mašinų bandymo stočiai parengti ir patvirtinti vykdomos veiklos, susijusios su žemės ar miškų ūkio transporto priemonių atitikties įvertinimu ir tipo patvirtinimu bei apdorojimo augalų apsaugos produktais įrangos techninės apžiūros sistemos plėtra bei valstybine žemės ūkio mašinų saugos ekspertize, išlaidų apskaičiavimo metodiką.

3. N u s t a t a u, kad šis įsakymas įsigalioja 2015 m. spalio 1 d.

Žemės ūkio ministrė	Virginija Baltraitienė

PATVIRTINTA

Lietuvos Respublikos žemės ūkio ministro

2015 m. rugsėjo 9 d. įsakymu Nr. 3D-678

VALSTYBĖS ĮMONĖS MAŠINŲ BANDYMO STOTIES VYKDOMOS VEIKLOS, SUSIJUSIOS SU ŽEMĖS AR MIŠKŲ ŪKIO TRANSPORTO PRIEMONIŲ ATITIKTIES ĮVERTINIMU IR TIPO PATVIRTINIMU, APDOROJIMO AUGALŲ APSAUGOS PRODUKTAIS ĮRANGOS TECHNINĖS APŽIŪROS SISTEMOS PLĖTRA BEI VALSTYBINE ŽEMĖS ŪKIO MAŠINŲ SAUGOS EKSPERTIZE, IŠLAIDŲ FINANSAVIMO TAISYKLĖS

I SKYRIUS

BENDROSIOS NUOSTATOS

1. Valstybės įmonės Mašinų bandymo stoties (toliau – Mašinų bandymo stotis) vykdomos veiklos, susijusios su žemės ar miškų ūkio transporto priemonių atitikties įvertinimu ir tipo patvirtinimu, apdorojimo augalų apsaugos produktais įrangos techninės apžiūros sistemos plėtra bei valstybine žemės ūkio mašinų saugos ekspertize, išlaidų finansavimo taisyklės (toliau – taisyklės) parengtos vadovaujantis 2013 m. vasario 5 d. Europos Parlamento ir Tarybos reglamentu (ES) Nr. 167/2013 dėl žemės ir miškų ūkio transporto priemonių patvirtinimo ir rinkos priežiūros (OL 2013 L 60, p. 1), Lietuvos Respublikos žemės ūkio, maisto ūkio ir kaimo plėtros įstatymu, Lietuvos Respublikos Vyriausybės 2015 m. rugpjūčio 12 d. nutarimu Nr. 853 „Dėl biudžetinės įstaigos Valstybinės mašinų bandymo stoties prie Žemės ūkio ministerijos pertvarkymo į valstybės įmonę ir turto perdavimo“, Augalų apsaugos produktų purškimo įrangos tikrinimo taisyklėmis, patvirtintomis Lietuvos Respublikos žemės ūkio ministro 2012 m. liepos 26 d. įsakymu Nr. 3D-620 „Dėl žemės ūkio ministro 2001 m. birželio 19 d. įsakymu Nr. 199 „Dėl purkštuvų tikrinimo taisyklių patvirtinimo“ pakeitimo“, Žemės ūkio ministerijos programų priemonėms įgyvendinti skirtų lėšų administravimo tvarkos aprašu, patvirtintu Lietuvos Respublikos žemės ūkio ministro 2011 m. balandžio 12 d. įsakymu Nr. 3D-314 „Dėl Žemės ūkio ministerijos programų priemonėms įgyvendinti skirtų lėšų administravimo tvarkos aprašo patvirtinimo“.

2. Šios taisyklės reglamentuoja lėšų skyrimo Mašinų bandymo stoties vykdomos veiklos, susijusios su žemės ar miškų ūkio transporto priemonių atitikties įvertinimu ir tipo patvirtinimu, apdorojimo augalų apsaugos produktais įrangos techninės apžiūros sistemos plėtra bei valstybine žemės ūkio mašinų saugos ekspertize, išlaidoms, numatytoms šių taisyklių 3 punkte, padengti tvarką.

II SKYRIUS

TINKAMOS FINANSUOTI IŠLAIDOS

3. Pagal šias taisykles finansuojamos šios Mašinų bandymo stoties išlaidos, tiesiogiai susijusios su taisyklių 2 punkte nurodyta veikla:

3.1. darbo užmokestis;

3.2. socialinio draudimo įmokos;

3.3. komandiruotės;

3.4. komunalinės paslaugos;

3.5. ryšių paslaugos;

3.6. transporto išlaikymas;

3.7. ilgalaikio materialiojo turto einamasis remontas;

3.8. leidiniai;

3.9. kvalifikacijos kėlimas;

3.10. kitos prekės;

3.11. kitos paslaugos.

III SKYRIUS

FINANSAVIMO TVARKA IR ATSKAITOMYBĖ UŽ LĖŠŲ PANAUDOJIMĄ

4. Mašinų bandymo stotis teikia Žemės ūkio ministerijai (toliau – ministerija) planuojamą metinį lėšų poreikį bei išlaidų, nurodytų šių taisyklių 3 punkte, tinkamumo finansuoti pagrindimą.

5. Mašinų bandymo stoties išlaidos taisyklių 2 punkte nurodytai veiklai vykdyti apskaičiuojamos pagal Mašinų bandymo stoties patvirtintą išlaidų apskaičiavimo metodiką.

6. Lėšas, reikalingas šiose taisyklėse nurodytai veiklai vykdyti, nustato žemės ūkio ministras.

7. Lėšos šių taisyklių 3 punkte nurodytoms išlaidoms finansuoti skiriamos sudarant ministerijos bei Mašinų bandymo stoties sutartį, kurioje numatyta lėšų pervedimo, panaudojimo ir atsiskaitymo tvarka.

8. Mašinų bandymo stotis sutarčiai parengti asmeniui, atsakingam už priemonės finansavimą, o jei jis nepaskirtas – priemonės vadovui pateikia:

8.1. Mašinų bandymo stoties numatomų atlikti darbų sąrašo ir jų atlikimo grafiko projektus;

8.2. veiklos, kuriai finansuoti skiriamos biudžeto lėšos, vertinimo kriterijus, planuojamą detalų biudžeto lėšų paskirstymą pagal išlaidų ekonominę paskirtį, o tais atvejais, kai dalį lėšų numatoma naudoti darbo užmokesčiui, išlaidų darbo užmokesčiui apskaičiavimą.

9. Mašinų bandymo stotis gautas lėšas privalo naudoti pagal tikslinę paskirtį ir pagrįsti išlaidų pagrindimo ir apmokėjimo įrodymo dokumentais, o nepanaudotas lėšas iki kitų metų sausio 10 d. grąžinti ministerijai.

10. Mašinų bandymo stotis, atsiskaitydama už įsipareigojimus, asmeniui, atsakingam už priemonės įgyvendinimą, o jei jis nepaskirtas – priemonės vadovui pateikia:

10.1. Biudžeto išlaidų sąmatos įvykdymo ataskaitą pagal formą, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“;

10.2. lėšų panaudojimo ataskaitą;

10.3. išlaidų pagrindimo dokumentų sąrašą pagal išlaidų sąmatos straipsnius ir prireikus dokumentų originalus ar patvirtintas jų kopijas;

10.4. šalių sutartinių įsipareigojimų įvykdymo aktą;

10.5. vertinimo kriterijų ataskaitą;

10.6. kitus sutartyje nurodytus dokumentus.

11. Iš Mašinų bandymo stoties gautą šalių sutartinių įsipareigojimų įvykdymo aktą vizuoja asmuo, atsakingas už priemonės įgyvendinimą, jo tiesioginis vadovas, pasirašo priemonės vadovas ir tvirtina ministerijos kancleris. Biudžeto išlaidų sąmatos įvykdymo ataskaitą vizuoja Buhalterinės apskaitos skyriaus atsakingas darbuotojas.

12. Asmuo, atsakingas už priemonės įgyvendinimą, arba priemonės vadovas, užpildęs ir pasirašęs Ministerijos vykdomų programų priemonėms įgyvendinti sudaromų sutarčių įvykdymo vertinimo ataskaitą, kurios formą tvirtina ministerijos kancleris, pateikia ją kartu su šalių sutartinių įsipareigojimų įvykdymo aktu ministerijos Buhalterinės apskaitos skyriui.

IV SKYRIUS

ATSAKOMYBĖ

13. Už lėšų finansinės apskaitos organizavimą atsako Mašinų bandymo stoties direktorius.

14. Asmenys, gavę lėšas neteisėtai arba prisidėję prie neteisėto jų gavimo (sąmoningai patvirtinę klaidingus duomenis), atsako Lietuvos Respublikos įstatymų ir kitų teisės aktų nustatyta tvarka.

______________